इलाहबाद विश्वविद्यालय की छात्र राजनीति को लेकर चल रही तकरार आज लखनऊ के साथ साथ दिल्ली की सियासत पर भी हावी हो गई. पूर्व मुख्यमंत्री अखिलेश यादव को आज यूपी पुलिस ने लखनऊ एयरपोर्ट पर उस वक्त रोक दिया जब वे इलाहाबाद विश्वविद्यालय जाने के लिए निजी विमान में सवार होने ही वाले थे. इसके बाद पूरे राज्य में कई जगह समाजवादी पाटच् के कार्यकर्ताओं ने विरोध प्रदर्शन किए और उनकी पुलिस से झड़प हुई. दरअसल, मामला यह है कि अखिलेश यादव सपा की छात्र शाखा के पास इलाहाबाद विश्वविद्यालय के छात्र संगठन में अध्यक्ष का पद है. इसी के शपथ ग्रहण समारोह में हिस्सा लेने के लिए अखिलेश यादव प्रयागराज जा रहे थे.
hin_Deva